Folketing
2003-04-24

Så jeg vil bare fastholde, at man på trods af den debat, som også har udspundet sig her under beslutningsforslagets behandling, ikke skal undervurdere betydningen af det, som skete i Prag sidste år. Det er en ny milepæl, der er sat for den sikkerhedspolitiske arkitektur, ikke bare i Europa, men også på verdensplan. Og det glæder mig, at regeringen med det fremsatte forslag lægger op til, at også Danmark kan være hurtig med hensyn til ratifikationen, beslutningen, som er truffet i Prag sidste år. Den har Kristeligt Folkepartis absolutte støtte.